સામાન્ય રીતે અદાલતોની કાર્યવાહી ચાર દિવાલોની વચ્ચે જ થતી હોય છે. પરંતુ હમણા સુપ્રીમ કોર્ટમાં એક રસપ્રદ જાહેર હિતની અરજી થઇ છે. આ અરજીમાં માગણી કરવામાં આવી છે કે સુપ્રીમ કોર્ટની કાર્યવાહીનું પણ જીવંત પ્રસારણ થવું જોઇએ. ખાસ કરીને બંધારણીય બાબતોની ચર્ચા કરતા બહુ મહત્વના કેસો પુરતી તો આ પ્રથા પાડવા જેવી છે જ. આ અરજીએ દેશનાં ન્યાયિક વતુર્ળોમાં સારી એવી ચર્ચા જગાવી છે. આમ તો સુપ્રીમ કોર્ટની કાર્યવાહીના રીપોર્ટિંગ પર કોઇ પ્રતિબંધ હોતો નથી. પરંતુ, રીપોર્ટિંગની મર્યાદા એ છે કે મોટાભાગે સુપ્રીમ કોર્ટે શું ઠરાવ્યું તેની જ જાણ પ્રજાને જાહેર માધ્યમો થકી થાય છે. સુપ્રીમ કોર્ટ આ નિર્ણય સુધી કેવી રીતે પહાેંચી તેની વિગતો સામાન્ય પ્રજા સુધી પહાેંચતી નથી. તેના કારણે સુપ્રીમના અનેક નિર્ણયોનું ખોટું અર્થઘટન થાય તેવો ભય રહે છે.